El departament d’Esports de l’Ajuntament de Sagunt prepara el primer any del Campus Pasqües
07 de març 2018

![](/media/nfbd3kuc/90-img_5957.jpg) 

 

El departament d'Esports de l'Ajuntament de Sagunt ha presentat hui el Campus Pasqües, el qual té com a finalitat oferir tres dies de pràctiques esportives a xiquets d'entre 3 i 12 anys, en les quals es divertiran, s'iniciaran en l'esport i aprendran valors saludables. Les activitats que es van a realitzar són totes les que s'oferixen en el programa d'Esport en Edat Escolar. El campus, que es realitzarà des del 3 al 6 d'abril, tindrà lloc en el Poliesportiu Municipal (internuclis), i ho duran a terme monitors seleccionats per l'ajuntament.

  

A la roda de premsa de presentació del campus han assistit el regidor d'Esports, Miguel Chover, junt a la tècnica d'Esports encarregada de l'activitat, Elena Azpilicueta. El regidor ha declarat que “per primera vegada anem a fer este campus, ara en pasqües” i ha afegit que “si ix bé intentarem consolidar-ho per al futur”. A més, Chover ha apuntat que l'oferta que es proposa és de 145 xiquets i xiquetes d'entre 3 i 12 anys.

  

Els participants es dividiran en diversos grups per realitzar les activitats: 4 grups d'infantil (de 3 a 5 anys), amb 10 participants per grup; 3 grups de primària (de 6 a 8 anys), amb 15 participants per grup; i 3 grups de primària més majors (9 a 12 anys), amb 20 participants per grup. A causa de la previsió, en el campus no es realitzaran activitats de platja, sinó que totes les activitats es faran en el pavelló esportiu. “Es farà piscina i algunes modalitats esportives com a bàsquet, voleibol, bàdminton, handbol, gimnàstica o futbol”, indica Miguel Chover. ![](/media/2lsnj1lb/90-cartel.jpg)

La data d'inscripció del Campus Pasqües comença el pròxim 20 de març i s'allargarà fins al 28 del mateix mes. Les inscripcions poden lliurar-se en les oficines d'esport locals. El preu del curs serà de 32 euros per persona, sempre afegint possibles bonificacions com la de família nombrosa. Després es farà la selecció, per ordre de matriculació, dels alumnes que participaran en el Campus Pasqües.

  

La tècnica d'Esports ha aclarit que l'origen d'esta activitat sorgix a partir del Campus Delfín: “fa molts anys passem unes enquestes als usuaris preguntant-los si volien que estenguérem els campus a altres dates i, realment, tots van dir que sí”.

  

  

  

  

A pesar que este és el primer any d'esta iniciativa, el departament d'Esports vol donar molta importància al projecte, ja que l'èxit podria garantir la continuïtat d'este i de nous campus que es podrien realitzar al llarg de l'any.​

*   [](http://www.facebook.com/sharer.php?u=https://aytosagunto.es/va/actualitat/el-departament-d-esports-de-l-ajuntament-de-sagunt-prepara-el-primer-any-del-campus-pasques/ "Facebook")
*   [](http://twitter.com/share?url=https://aytosagunto.es/va/actualitat/el-departament-d-esports-de-l-ajuntament-de-sagunt-prepara-el-primer-any-del-campus-pasques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-d-esports-de-l-ajuntament-de-sagunt-prepara-el-primer-any-del-campus-pasques/ "Linked In")
*   [](mailto:?body=https://aytosagunto.es/va/actualitat/el-departament-d-esports-de-l-ajuntament-de-sagunt-prepara-el-primer-any-del-campus-pasques/)